CELEX: 32008R0124
Language: lv
Date: 2008-02-12 00:00:00
Title: Komisijas Regula (EK) Nr. 124/2008 ( 2008. gada 12. februāris ) par atkāpi no Regulā (EK) Nr. 1535/2003 noteiktajiem bumbieru piegādes termiņiem 2007./2008. tirdzniecības gadā

13.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 38/8
            
         
      KOMISIJAS REGULA (EK) Nr. 124/2008
   (2008. gada 12. februāris)
   par atkāpi no Regulā (EK) Nr. 1535/2003 noteiktajiem bumbieru piegādes termiņiem 2007./2008. tirdzniecības gadā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju (1) un jo īpaši tās 6. pantu,
   tā kā:
   
               (1)
            
            
               Padomes Regula (EK) Nr. 1182/2007 (2), ar ko paredz īpašus noteikumus augļu un dārzeņu nozarei, no 2008. gada 1. janvāra atceļ ar Regulu (EK) Nr. 2201/96 ieviesto režīmu. Tomēr saskaņā ar Regulas (EK) Nr. 1182/2007 55. panta 1. punktu šī atbalsta shēma par katru no attiecīgajiem produktiem paliek spēkā šo produktu 2007./2008. tirdzniecības gadā.
            
         
               (2)
            
            
               Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (3), 3. panta 2. punkta c) apakšpunktā ir paredzēts, ka atbalsts piešķirams tikai par bumbieriem, kas piegādāti pārstrādes rūpniecībai laika posmā no 15. jūlija līdz 15. decembrim.
            
         
               (3)
            
            
               Ārkārtas apstākļi 2007. gada decembrī bija audzēšanas reģionos Itālijā transporta streika dēļ, kas apgrūtināja piegādes pārstrādes rūpniecībai ļoti intensīvā piegāžu periodā. Tāpēc, lai veiktu visas piegādes, ražotājiem bija vajadzīgs vairāk laika, un tās aizkavējās.
            
         
               (4)
            
            
               Lai šādos apstākļos ražotājiem netiktu piemērotas sankcijas, izņēmuma kārtā un tikai attiecībā uz 2007./2008. tirdzniecības gadu ir jāparedz atkāpe no Regulas (EK) Nr. 1535/2003 3. panta 2. punkta c) apakšpunktā noteiktā termiņa.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1535/2003 3. panta 2. punkta c) apakšpunkta un tikai attiecībā uz 2007./2008. tirdzniecības gadu, atbalstu piešķir par bumbieriem, kas pārstrādes rūpniecībai piegādāti laikā no 2007. gada 15. jūlija līdz 2008. gada 15. janvārim.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 12. februārī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 29. lpp. Regulā jaunākie grozījumi izdarīti ar Regulu (EK) Nr. 1234/2007 (OV L 299, 16.11.2007., 1. lpp.).
   
      (2)  OV L 273, 17.10.2007., 1. lpp.
   
      (3)  OV L 218, 30.8.2003., 14. lpp. Regulā jaunākie grozījumi izdarīti ar Regulu (EK) Nr. 1663/2005 (OV L 267, 12.10.2005., 22. lpp.).